《秋夜同王说作梁器圃梁药亭作》
明代·陈子升

危叶脱枝孤鸟出，两三人镇在虚堂。霜天透彻中开卷，月地铺排处及床。

静极惯修陪鹤礼，吟成新得补心方。不行行便寻溪寺，寒磬声西白藕香。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。